ངོས་ཀྱི་ལོགས་ལ་མར་དཀར་གྱི་ཧཱུཾ་ཆེན་པོ་བྲི་ཞིང་གཞན་ཡང་མར་གྱི་རྒྱན་སྤྲས་གང་ལེགས་སྦྲང་
རྩི་དང་བུ་རམ་གྱིས་བརྒྱན་ཅིང་། མཐེབ་ཀྱུ་བརྒྱ་རྩ་བརྒྱད་བཅད་ཁ་ནང་ལ་བསྟན་པས་མཐའ་བསྐོར། མཐེབ་ཀྱུ་
རྣམས་སྣོད་ལས་ཕྱིར་མི་ཐོལ་ཞིང་མ་ཁེངས་པ་མ་ཡིན་པ་བྱ། རྟེན་གྱི་མདའ་རྒོད་སྒྲོ་མ་ལ་མགོན་པོའི་ཙཀླི་དང་
74

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
མེ་ལོང་དང་དར་དཀར་དམར་མཐིང་གསུམ་དང་། དབང་སྡུད་ཀྱི་འཁོར་ལོ་ཡོད་ན་དེ་ཡང་བཏགས་པ་གཏོར་
མ་ལ་གཟུགས། དེ་ཉིད་དཀྱིལ་འཁོར་གྱི་སྟེང་དུ་མཉྫི་ཆེན་པོའི་ཁར་བརྟན་པར་བཞག གཏོར་མའི་རྒྱབ་ཏུ་མན་
ངག་ལྟར་བཞེངས་པའི་བྲིས་སྐུ་རབ་གནས་ཅན་མཐོ་དམན་འཚམས་པར་བཀྲམ། གཟུངས་ཐག་ཚོན་སྐུད་སྣ་ལྔ་
བ་སྣེ་མོ་ལ་གསེར་དངུལ་སོགས་ཀྱི་རྡོ་རྗེ་རྩེ་ལྔ་བ་བཏགས་པའི་རྡོ་རྗེ་བྲིས་སྐུའི་ཐུགས་ཀར་འབབ་པ་བྱས་ཏེ་ཐང་
་བཏགས། དེ་ནས་ཚུར་གཏོར་མའི་མདའ་ལ་བཏགས་པ་གཏོར་མ་ལ་བསྒུལ་བསྐྱོད་མི
ཆེད་དུ་ཀ་བ་ལྟ་བུར་གཟེར་ལ་བཏགས་ཏེ་སྣེ་མོ་སྒྲུབ་པ་བོ་རྣམས་ཀྱིས་བཟུང་ཆོག་པ་བྱ། དཀྱིལ་འཁོར་གྱི་གཡས་
སུ་མཁའ་འགྲོའི་སྤྱི་གཏོར་ཅུང་ཆེ་བ་མཐེབ་ཀྱུ་དང་བཅས་པ། གཡོན་དུ་གཞི་བདག་གཏོར་མ་ཤ་ཆང་སོགས་
མ་འདྲེས་པའི་ཟླུམ་གཏོར། རྒྱབ་ཏུ་གནོད་སྦྱིན་སོགས་འཁོར་སྤྱི་ལ་འབུལ་རྒྱུའི་ཟླུམ་པོ་མཐེབ་ཀྱུས་བསྐོར་བ།
མདུན་དུ་མགོན་པོ་ལ་འབུལ་རྒྱུའི་ཆུ་གཉིས་ཉེར་སྤྱོད་མ་མཐའ་ཚར་ལྔ་ལས་མི་ཉུང་བ་དང་། ནང་མཆོད། བདག་
བསྐྱེད་ཡི་དམ་གཞན་ལ་བྱེད་ན་དེའི་མཆོད་གཏོར་རྣམས་ཀྱང་འོས་འགབ་ཅིག་ཏུ་བཤམས། ཐུན་དྲུག་ཏུ་འབུལ་
རྒྱུའི་གཏོར་ཆུང་ནི། གཏོར་ཐེབ་ལྔའི་དང་པོའི་ནང་དུ་མཐེབ་ཀྱུ་གསུམ་གྱི་ལྟག་པ་སྤྲད་པའི་མཐེབ་རྗེས་སྟེང་དང་
བཅད་ཁ་ཕྱིར་བསྟན་པའི་སྟེང་དུ་མཐེབ་ཀྱུ་གཅིག་གདན་ཐབས་སུ་བཞག དེའི་སྟེང་དུ་བཅད་ཁ་གྱེན་དུ་བསྟན་
ཞིང་མཐེབ་རྗེས་མདུན་དུ་བསྟན་པ་གཅིག་བཞག གཏོར་ཐེབ་གཞན་བཞི་ལ་གདན་ཐབས་ཀྱི་མཐེབ་ཀྱུ་དེ་མེད་
པ་མ་གཏོགས་གཞན་རྣམས་སྔར་ལྟར་བྱས་ཏེ་བཤམས་ཐེབ་གཅིག་ལ་ཉིཤུ་རྩ་གཅིག་ཡོད་པ་བྱ། བསྐང་རྫས་
དངོས་སམ་རི་མོར་བྲིས་པ་དང་། ཌཱ་དྲིལ། སྤོས་སྦྱོར། སྒྲུབ་གྲོགས་མང་པོ་ཡོད་ན་རྔ་རོལ་རྐང་གླིང་སོགས་མཁོ་
བའི་ཡོ་བྱད་ཐམས་ཅད་ཚང་བར་བཤམས་ལ། བསང་བདུག་གཏོང་ཞིང་། གཏོར་མ་རྣམས་ཆང་ཆུ་ནང་མཆོད་
ཀྱིས་བྲན་པར་བྱ།
གཉིས་པ་དངོས་གཞི་ནི། ཡི་དམ་ལོགས་སུ་བྱེད་ན་དེ་ཉིད་ཀྱི་དབང་དང་། དེ་ལྟར་མིན་ན་ཡང་བླ་མེད་ཀྱི་
དབང་དང་མགོན་པོ་འདི་ཉིད་ཀྱི་རྗེས་གནང་ཐོབ་ཅིང་དམ་ཚིག་ལ་གནས་པའི་སྒྲུབ་པ་བོ་རྣམས་ཀྱིས་དུས་ཚེས་
དགེ་བར་ཐུན་བཞིའམ་སྒྲུབ་གྲོགས་མང་བོ་ཡོད་ན་སྔགས་རྒྱུན་མ་ཆད་པར་ཐུན་དྲུག་ཏུ་བཅད་དེ་སྒྲུབ་པ་ལེགས་
པས། ཐོག་མར་སྲོད་ཐུན་ནི། སྐྱབས་སེམས་བླ་མའི་རྣལ་འབྱོར་སྔོན་དུ་འགྲོ་བས། བདག་བསྐྱེད་འཇིགས་བྱེད་ལ་
བྱེད་ན་དེ་ཉིད་དང་མིན་ན་འདི་ཉིད་ཀྱི་བདག་བསྐྱེད་བྱེད་པ་ལ། གཏེར་སྒྲུབ་འདོད་འཇོའི་བུམ་བཟང་ནས་
75

ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
འབྱུང་བ་ལྟར། སེམས་ཅན་ཐམས་ཅད་དབུལ་ཕོངས་ཀྱི་སྡུག་བསྔལ་བསལ་ནས་སངས་རྒྱས་
ཀྱི་ས་ལ་འགོད་པར་བྱ༑ དེའི་ཆེད་དུ་མགོན་དཀར་ཡིད་བཞིན་ནོར་བུའི་བསྒོམ་བཟླས་
ཉམས་སུ་བླང་བར་བགྱིའོ། ། ཞེས་ཁྱད་པར་གྱི་སེམས་བསྐྱེད་ལན་གསུམ་དང་ཚད་མེད་བཞི་བསྒོམས་
ནས། སྭ་བྷ་ཝས་སྦྱངས། སྟོང་བའི་ངང་ལས་བཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་
སྟེང་དུ་ནོར་བདག་ཕོ་མོ་གླང་བོ་ཆེའི་གདོང་བ་ཅན་གྱི་སྟེང་དུ་རང་སེམས་ཧཱུཾ་ཡིག་དཀར་
པོ་ལས་འོད་འཕྲོས། འཕགས་པ་མཆོད། སེམས་ཅན་གྱི་དོན་བྱས། འདུས་ཡོངས་སུ་གྱུར་པ་
ལས། རང་ཉིད་བཅོམ་ལྡན་འདས་མགོན་པོ་ཡིད་བཞིན་གྱི་ནོར་བུ་སྐུ་མདོག་དཀར་ལ་
དམར་བའི་མདངས་ཆགས་པ། ཞལ་འཛུམ་ཞིང་ཁྲོ་བའི་ཉམས་དང་ལྡན་པ། སྤྱན་གསུམ་
པ། ཕྱག་དྲུག་གི་གཡས་ཀྱི་དང་པོས་གྲི་གུག་འཕྱར་བ། གཉིས་པས་ཡིད་བཞིན་གྱི་ནོར་བུ།
གསུམ་པས་ཌཱ་མ་རུ་འཁྲོལ་བ། གཡོན་གྱི་དང་པོས་ཐོད་པའི་ནང་དུ
ཚོགས་ཀྱིས་གང་བ་བརླ་གཡོན་ལ་བརྟེན་ཏེ་འཛིན་པ། བར་བས་རྩེ་གསུམ། ཐ་མས་
ལྕགས་ཀྱུ་བསྣམས་པ། རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་ཅིང་། སྐུ་སྨད་ལ་དར་སྣ་
ཚོགས་ཀྱི་ཤམ་ཐབས་དང་རིན་པོ་ཆེའི་ཆུན་འཕྱང་སྣ་ཚོགས་ཀྱིས་མཛེས་པར་བྱས་པ།
ཞབས་གཉིས་དུར་ཁྲོད་ཆེན་པོ་བསིལ་བའི་ཚལ་ནས་ད་ལྟ་རང་བྱོན་པ་འདྲ་བ། འབྱོན་
འཕྲོ་ལ་བཞུགས་པ་འདྲ་བའི་ཞབས་འོག་ན་ཚོགས་བདག་ལ་ཕུག་དང་ནེའུ་ལེ་བཟུང་བ་
རེ་རེ་མནན་པའི་ཁ་དང་བཤང་ལམ་ཐམས་ཅད་ནས་རིན་པོ་ཆེ་ལྷུག་ལྷུག་འོང་བ། མགོན་
པོའི་སྤྱི་བོར་བླ་མ་རྡོ་རྗེ་འཆང་དགོས་འདོད་ཐམས་ཅད་འབྱུང་བ་ཞལ་འཛུམ་བག་དང་
ལྡན་པ། གཡས་རིན་པོ་ཆེ་དང་། གཡོན་དེས་ཡུ་བ་བྱས་པའི་དྲིལ་བུ་འཛིན་པ། ཞབས་རྡོ་
རྗེ་སྐྱིལ་ཀྲུང་གིས་བཞུགས་པ། མགོན་པོའི་ཐུགས་ཀར་དབང་སྡུད་ཀྱི་མཁའ་འགྲོ་མ་
དམར་མོ་ཞལ་གཅིག་ཕྱག་གཉིས་མ་རྒྱན་སྣ་ཚོགས་ཀྱིས་བརྒྱན་པ། ཕྱག་གཡས་ལྕགས་ཀྱུ།
གཡོན་ཐོད་པ་བསྣམས་པ། ཞབས་གཉིས་གར་སྟབས་ལིང་ངེ་བ། སྤྱན་གསུམ་ནམ་མཁའ་
ལ་ཧྲིག་ཧྲིག་གཟིགས་པ། ཁམས་གསུམ་དབང་དུ་སྡུད་པ་གཅིག་ཏུ་གྱུར། དེའི་སྙིང་གར་
76

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
ཆོས་ཉིད་ཐིག་ལེ་དམར་པོ་འོད་འཕྲོ་བ། དེ་ལས་འོད་ཟེར་འཕྲོས་པས། དུར་ཁྲོད་ཆེན་པོ་
བསིལ་བའི་ཚལ་ནས་མགོན་པོ་མཁའ་འགྲོའི་ཚོགས་དང་བཅས་པ་ཨོཾ་བཛྲ་ས་མཱ་ཛཿ ཞེས་
པས་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། ནང་མཆོད། ཨ་མྲྀ་ཏས་བསངས། སྭ་བྷཱ་
ཝས་སྦྱངས། སྟོང་བའི་ངང་ལས་ཡཾ་ལས་རླུང་། རཾ་ལས་མེ། ཨཿལས་མི་མགོའི་སྒྱེད་པུ་གསུམ་
གྱི་སྟེང་དུ། ཨ་ལས་ཐོད་པ་ཕྱི་དཀར་ལ་ནང་དམར་བ་ཡངས་ཤིང་རྒྱ་ཆེ་བ། དེའི་ནང་
གི་ཕྱོགས་བཞི་དང་དབུས་སུ། རྦུ་ཨཾ་ཛཾ་ཁཾ་ཧཱུཾ་ལས་ཤ་ལྔ། མཚམས་བཞི་དང་དབུས་སུ་ལཾ་
མཱཾ་པཾ་ཏཱཾ་བཾ་ལས་བདུད་རྩི་ལྔ། དེ་དག་གི་ནམ་མཁའ་ལ་ༀ་དཀར་པོ་མགོ་ཐུར་དུ་བལྟ་བ།
དེའི་སྟེང་དུ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་རྩེ་ལྔ་བ་དཀར་པོ་ལྟེ་བ་
ལ་ཧཱུཾ་གིས་མཚན་པ། ཧཱུཾ་ལས་འོད་ཟེར་འོག་ཏུ་འཕྲོས། རླུང་གཡོས། མེ་སྦར། ཐོད་པའི་ནང་
གི་རྫས་རྣམས་ཞུ་ཞིང་ཁོལ་བའི་རླངས་པ་ཨོཾ་དང་ཧཱུཾ་ལ་ཕོག ཨོཾ་ལས་བདུད་རྩིའི་རྒྱུན་
བབས། ཧཱུཾ་ལས་འོད་ཟེར་ཕྱོགས་བཅུར་འཕྲོས་པས། དེ་བཞིན་གཤེགས་པ་ཐམས་ཅད་ཀྱི་
ཡེ་ཤེས་ཀྱི་བདུད་རྩི་བཀུག་པ་དང་ལྷན་ཅིག་ཏུ་རྡོ་རྗེ་ཟླ་བ་ཨོཾ་དང་བཅས་པ་ཐོད་པའི་ནང་
དུ་ལྷུང་བས། རོ་མཉམ་དུ་གྱུར་ཏེ། དྲི་མ་མེད་པའི་ཡེ་ཤེས་ཀྱི་བདུད་རྩིར་གྱུར། ཨོཾ་ཨཱཿཧཱུཾ།
ལན་གསུམ། མཆོད་པ་བསངས་སྦྱངས། ཆུ་གཉིས་ཉེར་སྤྱོད་རོལ་མོ་བཅས་པ་བླ་མེད་སྤྱི་ལྟར་བྱིན་གྱིས་བརླབས།
ཨོཾ་གུ་རུ་མ་ཧཱ་ཀཱ་ལ་ས་པ་རི་ཝཱ་ར་ཨཿགྷཾ་སོགས་ཀྱིས་ཕྱི་མཆོད། ཨོཾ་ཨཱཿཧཱུཾ། བཏགས་པས་ནང་མཆོད་
ཕུལ། ཕྱོགས་བཅུ་དུས་གསུམ་སངས་རྒྱས་ཐམས་ཅད་ཀྱི། ། ཐུགས་རྗེ་གཅིག་བསྡུས་རྗེ་
བཙུན་སྤྱན་རས་གཟིགས། ། དེ་ཡི་སྤྲུལ་བ་ཕྱག་དྲུག་མགོན་པོ་ལ། ། ལུས་ངག་ཡིད་གསུམ་
གུས་པས་ཕྱག་འཚལ་ལོ། ། ཞེས་བསྟོད། རང་གི་སྙིང་གའི་ཆོས་ཉིད་ཀྱི་ཐིག་ལེ་དམར་པོའི་
མཐར་རྩ་སྔགས་བྱུ་རུའི་ཕྲེང་བ་ལྟ་བུས་བསྐོར་བ་ལས་འོད་ཟེར་དམར་པོ་ལྕགས་ཀྱུའི་
དབྱིབས་ཅན་གྲངས་མེད་པ་འཕྲོས་པས། སྲིད་ཞིའི་དགེ་ལེགས་དཔལ་འབྱོར་ཕུན་སུམ་
ཚོགས་པ་ཐམས་ཅད་རང་དབང་མེད་པར་བསྡུས་ནས་ཐིག་ལེ་ལ་ཐིམ་པར་གྱུར། ཨོཾ་གུ་རུ་
མ་ཧཱ་ཀཱ་ལ་ཧ་རི་ནི་ས་སིདྡྷི་ཛཿ ཞེས་པའི་བཟླས་པ་བརྒྱ་རྩ་ཙམ་དང་། ཡིག་བརྒྱ་བརྗོད། བཅོམ་ལྡན་
77

ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
འདས་ཡིད་བཞིན་ནོར་བུ་གཟི་ལྡན་ཐུགས་རྗེ་ཅན་ཁྱོད་ལ་གསོལ་བ་འདེབས་སོ། ། སངས་
རྒྱས་ཀྱི་བསྟན་པ་སྲུངས་ཤིག དཀོན་མཆོག་གི་དབུ་འཕང་བསྟོད་ཅིག དགེ་འདུན་གྱི་སྡེ་
སྐྱོངས་ཤིག བླ་མའི་སྐུ་ཚེ་བསྲིངས་ཤིག རྣལ་འབྱོར་བདག་ལ་སྙན་པའི་གྲགས་པས་ས་
སྟེང་མ་ལུས་པར་ཁྱབ་པ་དང་། དགོས་འདོད་ཐམས་ཅད་ཆར་བཞིན་དུ་བབས་ནས་ལོངས་
སྤྱོད་ཟད་མི་ཤེས་པ་དང་། མི་ནོར་ཟས་གསུམ་དབང་དུ་འདུ་ཞིང་། ཐོས་བསམ་སྒོམ་གསུམ་
འཕེལ་བ་དང་། འཕྲིན་ལས་འབད་མེད་དུ་འགྲུབ་པར་མཛད་དུ་གསོལ། གོང་ལྟར་མཆོད་
བསྟོད་མདོར་བསྡུས་བྱ། མདུན་བསྐྱེད་ཀྱི་ནང་མཆོད་དང་། ཕྱི་མཆོད་འདོད་ཡོན་ལྔ་དང་བཅས་པ་བྱིན་གྱིས་བརླབས།
སྒྲུབ་གཏོར་ལྟར་བསྐྱེད་པའི་ཐོག་མར་བདུད་རྩིར་བྱིན་གྱིས་བརླབས་དགོས་པས། ནང་མཆོད་ལྟར་བྱིན་གྱིས་བརླབས།
རང་གི་ཐུགས་ཀའི་འོད་ཟེར་གྱིས་ཕྱོགས་བཅུའི་དེ་བཞིན་གཤེགས་པ་ཐམས་ཅད་ཀྱི་
ཐུགས་ཀ་ ་ནས་ཡེ་ཤེས་ཀྱི་བདུད་རྩིའི་རྒྱུན་ཟླ་བའི་འོད་ཟེར་ལྟ་བུ་བཀུག་པ་རྒྱུན་མི་འཆད་
པར་གཏོར་མ་ལ་
་མ་ལ་ཐིམ་པར་གྱུར། གཟུངས་ཐག་བཟུང་སྟེ། ཨོཾ་ཨཱཿཧཱུཾ། ཧ་ཧོ་ཧྲཱིཿ ཞེས་དཔའ་བོ་འབྲུ་
དྲུག་བརྒྱ་རྩ་བཟླས། འདི་ནི་ཐོག་མའི་ཐུན་འདི་མ་གཏོགས་ཐུན་རྗེས་མ་རྣམས་ལ་མི་དགོས། བསངས་སྦྱངས།
སྟོང་བའི་ངང་ལས་རང་གི་མདུན་དུ་རྡོ་རྗེའི་གུར་ཁང་ཆེན་པོ་ཡེ་ཤེས་ཀྱི་མེ་རི་འབར་བ་
དང་བཅས་པའི་དབུས་སུ་ཆོས་འབྱུང་དཀར་པོ་གྲུ་གསུམ་པ་ཤེལ་ལྟར་དྭངས་པའི་ནང་དུ་
བཾ་ལས་པདྨ་དང་རཾ་
་པདྨ་དང་རཾ་ལས་ཉི་མའི་དཀྱིལ་འཁོར། དེའི་སྟེང་དུ་གཾ་ལས་ཚོགས་བདག་ཕོ་མོ་
གླང་བོ་ཆེའི་གདོང་བ་ཅན་གྱི་སྟེང་དུ་ཧཱུཾ་ཡིག་དཀར་པོ་ལས་ཡིད་བཞིན་གྱི་ནོར་བུ་ཧཱུཾ་གིས་
མཚན་པ། དེ་ལས་འོད་ཟེར་འཕྲོས། འཕགས་པ་མཆོད་སེམས་ཅན་ཐམས་ཅད་ཀྱི་དབུལ་
ཕོངས་ཀྱི་སྡུག་བསྔལ་བསལ། སྲིད་ཞིའི་དཔལ་འབྱོར་ཕུན་སུམ་ཚོགས་པ་ཐམས་ཅད་
བསྡུས། ཕྱག་མཚན་ས་བོན་དང་བཅས་པ་ལ་ཐིམ་པ་ཡོངས་སུ་གྱུར་པ་ལས་གཏོར་མ་དང་
གཉིས་སུ་མེད་པའི་མགོན་པོ་ཡིད་བཞིན་ནོར་བུ་སྐུ་མདོག་དཀར་ལ་དམར་བའི་མདངས་
ཆགས་པ། ཞལ་ཞེས་པ་ནས། ཆོས་ཉིད་ཀྱི་ཐིག་ལེ་དམར་པོ་འོད་འཕྲོ་བ། མགོན་པོའི་སྤྱི་བོར་
ༀ་དཀར་པོ྾། ཧཱུཾ་སྔོན་པོས་མཚན་པར་གྱུར། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།
78

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
འོག་མིན། མཁའ་སྤྱོད། པོ་ཏ་ལ། བསིལ་བའི་ཚལ་ལ་སོགས་པ་ནས་བླ་མ་མགོན་པོ་ཡིད་
བཞིན་གྱི་ནོར་བུ་ལ་སངས་རྒྱས་བྱང་སེམས་དཔའ་བོ་མཁའ་འགྲོ་གནོད་སྦྱིན་ནོར་ལྷའི་
ཚོགས་ཀྱིས་བསྐོར་བ་སྤྱན་དྲངས། སྤོས་སྦྱོར་བསྲེག་ཅིང་རོལ་མོ་དབྱངས་དང་བཅས་པས། ཧཱུཾ་ཙན་
དན་ལྗོན་ཤིང་འཁྲིགས་པའི་དུར་ཁྲོད་ནས། ། སྟོན་ཀའི་སྤྲིན་དཀར་ཕུང་བོ་གཡོ་བ་
བཞིན། ། ཕྱག་ན་པདྨའི་རྣམ་རོལ་བསྟན་སྲུང་མཆོག ། མགོན་དཀར་ནོར་བུའི་ཆར་འབེབས་
གནས་འདིར་གཤེགས། ། ལྷ་ཆེན་བླ་མ་ཡིད་བཞིན་ནོར་བུ་ཡི། ། བཀའ་སྒྲུབ་ཕྱོགས་བཅུའི་
འཇིག་རྟེན་དབང་དུ་སྡུད། ། རྣལ་འབྱོར་འདོད་པའི་དངོས་གྲུབ་མྱུར་སྩོལ་བ། ། མཁའ་
འགྲོ་ནོར་བདག་ཚོགས་བཅས་ད་ཚུར་སྤྱོན། ། མགོན་པོ་འཁོར་བཅས་སྔོན་གྱི་ཐུགས་
བསྐྱེད་དང་། ། དམ་ཚིག་ལ་དགོངས་དགྱེས་པའི་གནས་འདི་རུ། ། ནོར་བུ་དགོས་འདོད་
དཔལ་དང་འགྲོགས་པ་བཞིན། ། ཚུར་གཤེགས་དཔལ་འབྱོར་རྣམ་པར་རྒྱས་པར་མཛོད། །
ཨོཾ་གུ་རུ་མ་ཧཱ་ཀཱ་ལ་ཡེ་ས་པ་རི་ཝཱ་ར་ཨེ་ཧྱ་ཧི་ཁྲྀ་རིང་བོ་ཉེར་གཅིག་བརྗོད། ཛཿཧཱུཾ་བཾ་ཧོཿ དམ་
ཚིག་པ་དང་གཉིས་སུ་མེད་པར་གྱུར། པདྨ་ཀ་མ་ལ་ཡེ་ཧཱུཾ། ཞེས་གདན་ཕུལ། བདག་དང་
སེམས་ཅན་ཐམས་ཅད་ཀྱི། ། དབུལ་བའི་སྡུག་བསྔལ་ཞི་མཛད་པ། ། བསམ་འཕེལ་ཡིད་
བཞིན་ནོར་བུ་ལ། ། སྒོ་གསུམ་གུས་པས་ཕྱག་འཚལ་ལོ། ། ཞེས་ཕྱག་བྱ། ཧཱུཾ་རྟེན་ཅིང་འབྲེལ་
བར་འབྱུང་བ་ཡི། ། ལྷ་རྫས་བཟང་པོའི་མཆོད་ཡོན་འདི། ། མགོན་པོ་འཁོར་དང་བཅས་ལ་
འབུལ། ། དངོས་གྲུབ་སྩོལ་ཕྱིར་བཞེས་སུ་གསོལ། ། ཨོཾ་གུ་རུ་མ་ཧཱ་ཀཱ་ལ་ཡེ་ས་པ་རི་ཝཱ་ར་
ཨཧཱུཾ་ཞེས་སོགས་སྦྱར་ཏེ་ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ་རྣམས་ཕུལ། ནང་མཆོད་མཐེབ་སྲིན་གྱིས་
གཏོར་ཞིང་། ཨོྃ་མཆོད་དོ་སྐུ་བཞིའི་བདག་ཉིད་དྲིན་ཅན་རྩ་བའི་བླ་མ་རིན་པོ་ཆེའི་ཞལ་དུ་
ཨོཾ་ཨཱཿཧཱུཾ། རྒྱལ་བ་རྡོ་རྗེ་འཆང་གི་ཞལ་དུ྾། ། སློབ་དཔོན་དྷ་ན་སཾ་ཀྲི་ཏའི྾། ། གྲུབ་ཆེན་
རཱ་ཧུ་ལའི྾། ། མཁས་གྲུབ་ཁྱུང་བོ་རྣལ་འབྱོར྾། ། མཉམ་མེད་རིན་ཆེན་བརྩོན་འགྲུས་
ཀྱི྾། ། དཔོན་སྟོན་སྐྱེར་སྒང་བ་ཆེན་པོའི྾། ། གཉན་སྟོན་སྦས་པའི་རྣལ་འབྱོར་གྱི྾། །
ཆོས་རྗེ་སངས་རྒྱས་སྟོན་པའི྾། ། མཁས་གྲུབ་ཤངས་སྟོན་ཆེན་པོའི྾། ། མུས་ཆེན་རྒྱལ་
1
79

ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
མཚན་དཔལ་བཟང་པོའི྾། ། སྔགས་འཆང་རྡོ་རྗེ་གཞོན་ནུའི྾། ། མཉམ་མེད་ནམ་
མཁའི་རྣལ་འབྱོར་པ་ཆེན་པོའི྾། ། ཆོས་ཀྱི་རྒྱལ་པོ་ཙོང་ཁ་བ་ཆེན་པོའི྾།